יחסי החוץ של מונגוליה

ממוזער|371x371 פיקסלים|המדינות עימם מנהלת מונגוליה יחסי חוץ
**יחסי החוץ של מונגוליה** הם היחסים הדיפלומטיים של מונגוליה עם מדינות העולם, למונגוליה יש קשרים מדיניים עם כל 192 מדינות האו"ם, קריית הוותיקן ואף יחסים עם הרשות הפלסטינית, אך אין לה יחסים עם טאיוואן, מונגוליה מבקשת יחסים שקטים ונטרליים בין בעניינים מדיניים, תרבותיים או כלכליים, למונגוליה מספר שגרירויות ברחבי העולם.

## יחסי חוץ
### המזרח התיכון
#### טורקיה

טורקיה ומונגוליה כוננו יחסים בשנת 1969 כאשר מונגוליה הייתה מדינה קומוניסטית. היחסים הידידותיים בין שתי מדינות באו לידי ביטוי בטקס עוד בשנת 2019, כאשר שגריר טורקיה במונגוליה אחמט יזאל הצהיר כי "יש לנו יחסים היסטוריים, תרבותיים וחברתיים עוד מלפני 2000 שנה. אנו יכולים לעשות דברים רבים כדי להבטיח כי ידידות זו תביא אותנו הלאה", והוספנו שטורקיה תמיד תהיה שכנה שלישית של מונגוליה.

כמו כן, טורקיה ומונגוליה העמיקו את שיתוף הפעולה שלהן, אשר נע בין חינוך לסיוע כלכלי, כמו גם מחויבות היסטורית להבנת היחסים העתיקים של שתי המדינות.
* טורקיה מחזיקה במונגוליה שגרירות באולן בטור.
* מונגוליה מחזיקה בטורקיה שגרירות באנקרה.

#### ישראל

ב-5 בדצמבר 1990 אמר שגריר מונגוליה בקהיר לעמיתו הישראלי כי מונגוליה מעוניינת בכינון יחסים עם ישראל. דברים דומים נאמרו כמה ימים מאוחר יותר גם לשגריר ישראל במוסקבה מדיפלומטים מונגוליים. במרץ 1991 נערך משא ומתן במוסקבה בין מנכ"ל משרד החוץ, ראובן מרחב, לבין נציגים מונגוליים ובסוף ספטמבר של אותה שנה אישר הפרלמנט המונגולי את החלטת הממשלה לכונן יחסים עם ישראל. כינון היחסים בוצע ב-2 באוקטובר 1991 באמצעות חילופי אגרות בין שגרירי שתי המדינות באו"ם. שגריר ישראל בסין הגיש כתב האמנתו כשגריר לא-תושב במונגוליה, ואילו מונגוליה בחרה כי שגרירה בקהיר יואמן גם לישראל.
* ישראל מיוצגת במונגוליה על ידי שגרירה בסין.
* מונגוליה מיוצגת בישראל על ידי שגרירה בטורקיה (נכון ל־2024).

### אסיה
#### אוזבקיסטן

אוזבקיסטן הייתה חלק מברית המועצות, ולאחר פירוק ברית המועצות כוננה יחסים דיפלומטיים עם מונגוליה ב־25 בינואר 1992. כיום, אוזבקיסטן חברה בארגון חבר המדינות, בעוד מונגוליה היא משקיפה בארגון, ושתי המדינות חברות בארגון המדינות הבלתי מזדהות. משנת 1977 עד 1994 פעלה בטשקנט הקונסוליה הכללית של מונגוליה, אך עקב ההידרדרות במצבה הכלכלי של מונגוליה, נסגרה הקונסוליה הכללית. כיום, היחסים הדיפלומטיים בין שתי המדינות מתבצעים באמצעות שגרירות מונגוליה ברפובליקה של קזחסטן. ב־11–13 בפברואר 1996 ביקרה משלחת מונגולית ברפובליקה של אוזבקיסטן ונחתם פרוטוקול על שיתוף פעולה והתייעצויות בין משרדי החוץ של אוזבקיסטן ומונגוליה. הסחר בין הרפובליקה של אוזבקיסטן למונגוליה התקיים, אם כי בקנה מידה קטן. בשנת 1998 עמד המחזור בין שתי המדינות על 1.8 מיליון דולר. בשנים 1999–2002 נמשכו חילופי הסחורות.
* אוזבקיסטן מיוצגת במונגוליה באמצעות שגרירותה בבייג'ינג, סין.
* מונגוליה החזיקה באוזבקיסטן בעבר שגרירות בטשקנט, אולם כיום אינה מיוצגת בה לא בדרג השגרירות ולא בדרג הקונסוליה

#### אינדונזיה

היחסים הדיפלומטיים הרשמיים שבין אינדונזיה לבין מונגוליה כוננו רשמית ב-21 בדצמבר 1956. מונגוליה מתכננת להקים מרכז לימודים אינדונזי באוניברסיטה הלאומית המונגולית. מוסד זה ישמש אזרחים מונגולים ללמוד על אינדונזיה בפרט בהיבטים התרבותיים, הפוליטיים וההיסטוריים.
* אינדונזיה מיוצגת במונגוליה בדרג הקונסולרי באמצעות קונסוליה רשמית אחת שהיא מחזיקה באולן בטור, בירת המדינה. אינדונזיה האמינה את שגרירותה שבבייג'ינג, בירת הרפובליקה העממית של סין הסמוכה, על מונגוליה.
* מונגוליה מיוצגת באינדונזיה בדרג השגרירות באמצעות שגרירות רשמית שהיא מחזיקה בג'קרטה, בירת המדינה.

#### אפגניסטן

האימפריה המונגולית שלטה באפגניסטן של היום בין השנים 1219 ו-1332. החלק המערבי והדרומי של אפגניסטן היה באילחנאט, בעוד שהחלק המזרחי כולל קאבול היה בחנאת צ'גאטאי . אפגניסטן ומונגוליה היו שתיים מתוך שלוש מדינות (השנייה היא צפון קוריאה) שחלקו גבולות עם ברית המועצות ועם הרפובליקה העממית של סין. היחסים הרשמיים נוצרו ב-1 בפברואר 1962 עם ביקורו של המנהיג המונגולי יומג'אגין טסדנבאל בקאבול.

שתי המדינות היו בתחום ההשפעה הסובייטי במהלך הפילוג הסיני-סובייטי. בשנת 1978 הוקמה שגרירות מונגולית בקאבול ואילו בשנת 1980 נפתחה שגרירות אפגניסטן באולן בטאר עם אסדאללה סרווארי שהפך לשגריר. הנשיא באברק קרמל מאפגניסטן ביקר במונגוליה בשנת 1982. אולם השגרירות באולן בטאר נסגרה עד 1988.

חיילים מונגולים הגיעו לאפגניסטן כשומרי שלום במשימת הסיוע הביטחוני הבינלאומי של נאט"ו (ISAF) בשנת 2001. כ-4,500 אנשי כוחות צבא מונגוליים שהו באפגניסטן בין השנים 2009 ל-2014. היחסים הדיפלומטיים חוזקו בשנים 2015 ו-2018, כולל במונחים אינטלקטואליים ומדעיים.

בדצמבר 2013 הקימה מונגוליה מחדש את שגרירותה בקאבול.

#### הודו

הודו כוננה יחסים דיפלומטיים בדצמבר 1955. הודו הייתה המדינה הראשונה מחוץ לגוש המזרחי שכוננה יחסים דיפלומטיים עם מונגוליה. מונגוליה החזירה בתודה למחווה ההודית בכך שהפכה למדינה השנייה אחרי בהוטן שהכירה בבנגלדש כמדינה עצמאית בעקבות שחרור בנגלדש על ידי הכוחות ההודים. מאז נחתמו אמנות של ידידות ושיתוף פעולה הדדי בין שתי המדינות בשנים 1973, 1994, 2001 ו-2004.

מונגוליה תומכת במועמדותה של הודו כחברה קבועה במועצת הביטחון של האומות המאוחדות ואילו הודו תמכה בהכללת מונגוליה כחברה מלאה בארגון המדינות הבלתי-מזדהות.

על פי סקר גאלופ משנת 2010, 26% מהמונגולים תומכים בהנהגה ההודית, כאשר 9% מסתייגים ו-66% אינם בטוחים.

לאחר ביקור שרת החוץ ההודית סושמה סוואראג' במונגוליה באפריל 2018, החליטו הודו ומונגוליה להקים מסדרון אווירי שיגביר את הסחר הדו צדדי. כמו כן, בניית בית הזיקוק הראשון במונגוליה אי פעם החלה בשנת 2018 עם סיוע טכני וכלכלי מהודו.

#### הפיליפינים

היחסים בין מונגוליה לפיליפינים כוננו ב-11 באוקטובר 1973. כרגע יש רק נציג של הפיליפינים באולן בטור ואין כיום קונסוליה של מונגוליה בפיליפינים.

מונגולים נמצאו בפיליפינים גם בתקופת הקולוניאליזם הספרדי המוקדם של הפיליפינים. זוג מונגולי שכותרתו "Tarraro 呾 子" מטרטר מתואר בקודקס הבוקסר, בשנת 1590 לערך.

נשיא מונגוליה נצגין באגאבנדי ערך ביקור ממלכתי בפיליפינים בין התאריכים 1–4 בספטמבר 2000, ראש המדינה המונגולי הראשון שביקר בפיליפינים.

יחסי סחר נוצרו כאשר נחתם הסכם שותפות על ידי לשכת המסחר והתעשייה הפיליפינית ולשכת המסחר והתעשייה הלאומית של מונגוליה, כפי שהוכרז בהצהרה ב-14 בספטמבר 2012. ההסכם קובע קידום יחסי סחר, החלפת מידע, חיזוק המגעים העסקיים וכן הקמת מועצה עסקית פיליפינית-מונגולית.

הייעוץ המדיני הראשון בין שתי המדינות נערך במנילה ב-19 במרץ 2013. שתי המדינות הסכימו לחזק את הקשרים. הוסכם על הגדלת שיתוף הפעולה בתחומים שונים הכוללים סחר והשקעות, תיירות עבודה, תרבות וספורט.

ב-9 ביולי 2009 הושבע איש העסקים המונגולי, בכבת סודנום, כקונסול הכבוד הראשון למונגוליה

סוכנות ההגירה המונגולית פתחה בקמפיין לרישום פיליפינים השוהים באופן בלתי חוקי במונגוליה מ-1 ביולי ועד 1 באוגוסט 2013. ישנם 441 פיליפינים רשומים במונגוליה החל מיולי 2013.

#### וייטנאם

שתי המדינות כוננו קשרים דיפלומטיים ב-1954. אף על פי שמונגוליה לא התערבה באופן ישיר במלחמת וייטנאם, היא הביעה תמיכה אידאולוגית בצפון וייטנאם, וסיפקה לווייטנאם יותר מ-100,000 סוסים, פרות וכבשים. מנהיג צפון וייטנאם הו צ'י מין ביקר במונגוליה והביע את הערכתו על תמיכתה של מונגוליה בזמן המלחמה. מנהיג מונגוליה יומג'אגין טסדנבאל ביקר בהאנוי בהמשך אותה שנה. מאוחר יותר, שתי המדינות חתמו על הסכם לשת"פ כלכלי ותרבותי, ושנה אחר כך החל סחר דו צדדי. המדינות חתמו על הסכם ידידות ושיתוף פעולה ב-1961, חידשו אותו ב-1979, וחתמו על חוזה חדש ב-1995.

התקיימו 13 פגישות של הוועדה הבין ממשלתית וייטנאם - מונגוליה בנושא שיתוף פעולה בתחום המסחר והכלכלה. בשנת 2004 באולן בטור המדינות חתמו על הסכם בנוגע לתחבורת רכבת ושיתוף פעולה מדעי וטכנולוגי. הסכמים אחרים כיסו תחומים כמו הגנת הצומח, מכס, בריאות וחינוך.
*לווייטנאם שגרירות באולן בטור.
*למונגוליה שגרירות בווייטנאם.

#### טאיוואן

הרפובליקה הסינית לא הכירה במונגוליה החיצונית עד 1945 והמדינות לא החליפו דיפלומטים בשנים 1946–1949. בתום מלחמת האזרחים הסינית בשנת 1949, מונגוליה הכירה ברפובליקה העממית של סין וממשלת הרפובליקה הסינית נסוגה לאי טאיוואן, מושבה יפנית לשעבר אשר נשלטה על ידה בשנים 1895–1945. בשנת 2002, טאיוואן הכירה במונגוליה כמדינה עצמאית, ונקבעו יחסים בלתי רשמיים בין שני הצדדים. עם זאת, מונגוליה לא מכירה בטאיוואן ורואה בה כחלק מסין העממית.

בהיעדר יחסים דיפלומטיים רשמיים בין מונגוליה לרפובליקה הסינית שבטאיוואן, לשתי המדינות יש משרדי נציגות מסחרית וכלכלית המתפקדות כשגרירויות דה פקטו: טאיוואן מיוצגת על ידי משרד באולן בטור, ומונגוליה מיוצגת על ידי משרד בטאיפיי.

#### יפן

יפן הייתה בעלת ברית מרכזית של מונגוליה מאז הופעת הדמוקרטיה ב-1991, והיא נותרה התורם היחיד הגדול ביותר. הסיוע וההלוואות היפניות למונגוליה בין השנים 1991 ל-2003 שוות ל-1.2 מיליארד דולר, השווים ל-70% מסך הסיוע וההלוואות.

שתי המדינות ייסדו דיאלוג חילופי תרבות ב-1974, הסכם סחר ב-1990, הסכם יחסי אוויר ב-1993 והסכם השקעה ב-2003. הסחר בין מונגוליה ליפן בעשרת החודשים הראשונים של 2004 היה 83.3 מיליון דולר. בנוסף, לומדים ביפן כ-500 סטודנטים מונגולים.

נשיא מונגוליה צחיאגין אלבגדורג' ביקר ביפן ב-2011, ושתי המדינות הודיעו על ברית אסטרטגית משותפת.

בשנת 1991 ביקר ראש ממשלת יפן טושיקי קאיפו במונגוליה, והפך לראשון לעשות זאת. נשיא מונגוליה נצאגיין בגאנדי ביקר לראשונה ביפן בשנת 1998.
*למונגוליה יש שגרירות בטוקיו, שהוקמה בשנת 1973.
*ליפן יש שגרירות באולן בטור.

#### מלזיה

היחסים הדיפלומטיים בין שתי המדינות כוננו ב-8 בספטמבר 1971. מאז 1994 נערכו מספר ביקורים של בכירים ממונגוליה; ראש הממשלה פונטסאג'ין ג'סראי ביקר בשנת 1994, שר החוץ לובסנגין ארדנכלולון בשנת 2002 וראש ממשלה נוסף, נמברין אנחבאיאר בשנת 2003 במהלך פסגת המדינות הבלתי-מזדהות ה-13. מאידך, שר החוץ המלזי סייד חמיד אלבר ביקר במונגוליה בשנת 2003.
מונגוליה לא הציבה שום שגריר במלזיה במשך שבע שנים מאז 2006 בגלל רצח אזרח מונגולי במדינה, אך מאוחר יותר החליטה למנות שגריר בשנת 2014 מכיוון שהיה צורך לספק דרישות לסטודנטים רבים מונגולים הלומדים במדינה.
*מלזיה מחזיקה במונגוליה קונסוליית כבוד באולן בטור.
* מונגוליה מיוצגת במלזיה באמצעות הקונסוליית כבוד שלה בבנגקוק, תאילנד.

#### נפאל

מונגוליה ונפאל כוננו יחסים דיפלומטיים ב-5 בינואר 1961. בדרג המדיני, לשתי המדינות אין שגריר קבוע, ושגריר נפאל בבייג'ינג מוסמך לפעול בעניינים הקשורים למונגוליה, בעוד שגריר מונגוליה בניו דלהי, מוסמך לפעול בעניינים הקשורים לנפאל.
אחד המאפיינים הבולטים של שתי המדינות, זה ששתיהן מדינות ללא מוצא לים ושתיהן גובלות בסין.

מונגוליה ונפאל הן חברות פעילות ומשתפות פעולה בפורום המדינות הבלתי-מזדהות.

#### סין

הרפובליקה העממית של סין כיננה יחסים דיפלומטיים עם הרפובליקה העממית של מונגוליה ב-16 באוקטובר 1949. בשנת 1962 חתמו הצדדים על הסכם להקמת הגבול המדיני. עם תחילת הפיצול הסיני-סובייטי, מונגוליה תמכה בברית המועצות ואפשרה את הצבת הכוחות הסובייטים בשטחה, מה שהוביל לתגובת נגד מסין. היחסים הדו צדדיים בין המדינות נותרו מתוחים עד שנת 1984, אז משלחת סינית ביקרה במונגוליה ברמה גבוהה ושתי המדינות החלו בהליך תיחום הגבולות. בשנת 1986 נחתמו מספר הסכמים נוספים בתחום המסחר ויצירת תחבורה ותקשורת אווירית. בשנת 1988 שתי המדינות חתמו על הסכם בקרת גבולות. ממשלת מונגוליה החלה לנקוט במדיניות עצמאית יותר מהשפעת ברית המועצות, אך חששה מסין מכיוון שהבינה כי הסינים תובעים את שטחה של מונגוליה.
לאחר תום המלחמה הקרה, נקטה סין בצעדים חשובים לנורמליזציה של היחסים עם מונגוליה והצהירה כי היא מכבדת את ריבונותה ועצמאותה של מונגוליה. בשנת 1994 הגיע ראש ממשלת המועצה המדינית של סין לי פנג לביקור רשמי במונגוליה, במהלכו חתם על אמנת ידידות ושיתוף פעולה עם מונגוליה. סין הפכה לשותפה המסחרית הגדולה ביותר של מונגוליה ולמקור מרכזי להשקעות זרות. היקף הסחר הדו צדדי הגיע ל-1.13 מיליארד דולר בתשעה החודשים הראשונים של 2007, ורשם צמיחה של 90% מאז 2006. סין הודיעה על נכונותה לאפשר את השימוש בנמל טיינג'ין כדי לאפשר למונגוליה וסחורותיה לקבל גישה לסחר עם מדינות באזור אסיה והאוקיינוס השקט. מונגוליה וסין החלו גם לשתף פעולה למלחמה בטרור ולחיזוק הביטחון האזורי. כעת מונגוליה וארצות הברית מפתחות שותפות אסטרטגית כוללת, עליה הוכרז במהלך ביקורו הממלכתי של נשיא סין שי ג'ינפינג במונגוליה באוגוסט 2014.

#### פקיסטן

שתי המדינות כוננו יחסים דיפלומטיים ב-6 ביולי 1962. ב-5 בנובמבר 2018 התקיימה באסלאמאבאד בין שרי החוץ של שתי המדינות במהלכה הם הסכימו לקיים שותפות בתחומים, כגון פוליטיקה, כלכלה, מסחר, תרבות, חינוך, תיירות וחקלאות.
* פקיסטן מיוצגת במונגוליה באמצעות שגרירותה בבייג'ינג, סין.
* מונגוליה אינה מיוצגת בפקיסטן לא בדרג השגרירות ולא בדרג הקונסוליה.

#### קוריאה הדרומית

שתי המדינות כוננו יחסים דיפלומטיים לראשונה ב-26 במרץ 1990.

תושבי קוריאה הדרומית ממוצא מונגולי מהווים את הקהילה המונגולית השלישית הגדולה בעולם, אחרי מונגוליה ומונגוליה הפנימית שבסין (שהיא הקהילה המונגולית הגדולה ביותר). מספרם הוערך בכ-33,000 נכון לשנת 2008. ישנם גם כ-3,500 דרום קוריאנים במונגוליה.
* קוריאה הדרומית מיוצגת במונגוליה על ידי שגרירות שהיא מחזיקה באולן בטור, בירת מונגוליה.
* מונגוליה מיוצגת בקוריאה הדרומית על ידי שגרירות שהיא מחזיקה בסיאול, בירת קוריאה הדרומית.

#### קוריאה הצפונית

למונגוליה יש שגרירות בצפון קוריאה. היחסים מתחילים בשנת 1948, כאשר מונגוליה הכירה בממשלתו הסובייטית של קים איל סונג בצפון. פליטים צפון קוריאנים הם נושא עדין בין שתי הממשלות. בשנת 2005, קבוצות צדקה דרום קוריאניות קיבלו מממשלת מונגוליה הקצאה של 1.3 קמ"ר של קרקע במיקום לא מוגדר 40 ק"מ מחוץ לאולן בטור להקמת מחנה פליטים. עם זאת, החל מנובמבר 2006, מייגומבין אנקבולד, ראש ממשלת מונגוליה, הכחיש רשמית את קיומם של מחנות כאלה. חוקר אחד העריך ש-500 פליטים צפון קוריאנים נכנסים למונגוליה מדי חודש, יחד עם כמה מהגרי עבודה חוקיים המגיעים תחת הסכם בין-ממשלתי לעבוד בפרויקטים של תעשייה קלה ותשתיות.

#### קזחסטן

מונגוליה כוננה יחסים דיפלומטיים עם רפובליקת קזחסטן ב-22 בינואר 1992.
שגרירות מונגוליה בקזחסטן באלמטי נפתחה בספטמבר 1992 והחלה לפעול באסטנה בשנת 2010. השליחות הדיפלומטית של קזחסטן למונגוליה נפתחה בשנת 1992 באולן בטור. השליחות שודרגה לשגרירות ב-1 בינואר 2007.
קזחים אתניים מהווים את המיעוט האתני המשמעותי היחיד במונגוליה.

#### קירגיזסטן

היחסים הפורמליים בין קירגיזסטן למונגוליה נוצרו לאחר עצמאותה של קירגיזסטן לאחר התפרקות ברית המועצות כאשר בשנת 1993 ביקר נשיא קירגיזסטן אסקר אקייב בפעם הראשונה במונגוליה. במהלך הביקור חתמו שתי מדינות על מספר הסכמים כולל הסכם ידידות ושיתוף פעולה ראשון. יחסים דיפלומטיים רשמיים בין שתי המדינות כוננו שנה לפני כן ב-1992 לאחר שמונגוליה הכירה בעצמאות קירגיזיסטן.
* מונגוליה פתחה את השגרירות שלה בקירגיזסטן בשנת 2019 על ידי שדרוג הקונסוליה עצמה שהוקמה בשנת 2014.
* קירגיזסטן מיוצגת במונגוליה באמצעות ״שגריר שאינו תושב״ בבייג'ינג.

#### תאילנד

שתי המדינות כוננו יחסים דיפלומטיים ב-5 במרץ 1974, ובפברואר 2000 פתחה מונגוליה את שגרירותה בבנגקוק. יינגלאק צ'ינוואט, ראש ממשלת תאילנד, ביקרה רשמית במונגוליה בין התאריכים 27–29 באפריל 2013 והשתתפה כאורחת הכבוד בפתיחת מושב ישיבת השרים השביעית של מונגוליה בהזמנת צחיאגיין אלבגדורג', נשיא מונגוליה.
* תאילנד מיוצגת במונגוליה באמצעות שגרירותה בבייג'ינג, סין.
* מונגוליה מחזיקה בתאילנד שגרירות בבנגקוק.

### אירופה
#### בולגריה

לבולגריה יש שגרירות באולן בטור. למונגוליה יש שגרירות בסופיה. היחסים הדיפלומטיים בין שתי המדינות החלו לראשונה ב-22 באפריל 1950. בשל המצב האידאולוגי הדומה בשתי המדינות, יחסיהם היו עדים להתפתחות מתמדת עד שנות ה-90. היחסים הבילטרליים הידרדרו במקצת בעשר השנים הבאות. מאז 2001, הם נמצאים במסלול חיובי יותר, כאשר נשיא בולגריה ג'ורג'י פרבנוב ערך ביקור רשמי באולן בטאר בקיץ 2007. עד תחילת שנות ה-90 בולגריה הייתה שותפת הסחר השלישית בגודלה של מונגוליה. מוצרים חקלאיים ומוצרי תעשייה קלה היו היצוא העיקרי. עקב השינויים הכלכליים והפוליטיים שלאחר מכן בשתי המדינות היקף הסחר הצטמצם במידה ניכרת. היקף הסחר בין בולגריה למונגוליה הסתכם ב-2 מיליון דולר לשנת 2008, כאשר היצואנית העיקרית היא בולגריה.

#### גרמניה

מבחינה היסטורית, לרפובליקה העממית המונגולית היו קשרים הדוקים עם הרפובליקה הדמוקרטית הגרמנית, אשר נמשכים עד עצם היום הזה. מונגוליה כוננה יחסים דיפלומטיים עם הרפובליקה הפדרלית של גרמניה ב-1974.
#### הממלכה המאוחדת (בריטניה)

ב-1963, בריטניה הייתה המדינה המערבית הראשונה שכוננה יחסים דיפלומטיים עם מונגוליהשתי המדינות מתארות את מערכת היחסים שלהם כ"קרובה". ראש ממשלת מונגוליה צ'ימדין סאיחנבילג  ביקר בבריטניה ביולי 2015 ונאם בבית אסיה בלונדון. הוגו סווייר , שכיהן אז כשר זוטר לענייני חוץ, נאם גם הוא בבית אסיה, ושיבח את השקעות מונגוליה בהתמודדות עם שינוי האקלים, ביטול עונש המוות ב-2012, ותיאר את מונגוליה כ"מובילת הטון בין שכנותיה".בריטניה מחזיקה במונגוליה שגרירות באולן בטור בלבד, ואילו מונגוליה מחזיקה בבריטניה שגרירות בלונדון ו-2 קונסוליות בבלפסט וגלאזגו. בריטניה היא הקונסולרית האחראית על אזרחים של כמה ממדינות האיחוד האירופי וחבר העמים הבריטי.
#### יוון

בין הרפובליקה ההלנית לבין מדינת מונגוליה מתקיימים יחסים דיפלומטיים רשמיים. על פי משרד החוץ היווני, "הרפובליקה ההלנית ומדינת מונגוליה מקיימות יחסים דיפלומטיים רשמיים המאופיינים בקשרי ידידות טובים בין הממשלות והעמים אף על פי ההיעדרות של קשרים על בסיס רגולרי בין שתי המדינות".

היחסים הדיפלומטיים הרשמיים שבין יוון למונגוליה כוננו לראשונה בשנת 1967. האינטרסים היווניים במונגוליה מיוצגים על ידי השגרירות היוונית בסין, שאמונה דיפלומטית גם על מונגוליה. מן הצד השני, האינטרסים המונגוליים ביוון מיוצגים על ידי השגרירות המונגולית בבולגריה, שאמונה דיפלומטית גם על יוון.

ב-16 ביוני 2011, בבודפשט, נחתם מזכר הבנות בין שתי המדינות בנושא שיתופי פעולה. הגורם שחתם על מזכר ההבנות היה משרדי החוץ של שתי המדינות. בשנת 2013 נחתם הסכם ידידות ושיתוף פעולה בין מונגוליה לבין האיחוד האירופי, יוון כלולה באיחוד האירופי ולפיכך חתומה גם היא על הסכם שיתוף הפעולה.

מונגוליה אירחה ועידה באולן בטור ביולי 2016, שר החוץ של יוון הגיע למקום ונפגש עם עמיתו המונגולי.
* יוון אינה מיוצגת במונגוליה בדרג השגרירות. יוון מיוצגת במונגוליה בדרג הקונסולרי באמצעות קונסוליה רשמית שהיא מחזיקה באולן בטור, בירת המדינה. יוון האמינה את שגרירותה שבבייג'ינג, בירת הרפובליקה העממית של סין הסמוכה, על מונגוליה.
* מונגוליה אינה מיוצגת ביוון בדרג השגרירות. מונגוליה מיוצגת ביוון בדרג הקונסולרי באמצעות קונסוליה רשמית שהיא מחזיקה באתונה, בירת המדינה. מונגוליה האמינה את שגרירותה שבסופיה, בירת בולגריה הסמוכה, על יוון.
#### נורווגיה

היחסים הדיפלומטיים כוננו ב-11 בינואר 1968. מונגוליה מתכננת להקים שגרירות בסטוקהולם ולהעביר את הנציגות מבריסל. המהלך הוא להקל על פיתוח מגעים דו-צדדיים ולקיים יחסים חזקים יותר בין נורווגיה למונגוליה.
* מונגוליה מיוצגת בנורווגיה באמצעות שגרירותה בבריסל, בלגיה.
* נורווגיה מיוצגת במונגוליה באמצעות שגרירותה בבייג'ינג, הרפובליקה העממית של סין, ובנוסף מחזיקה קונסוליית כבוד באולן בטור.

#### סן-מרינו

בין מדינת מונגוליה לבין הרפובליקה המרוממת של סן מרינו נחתם הסכם דיפלומטי אחד בלבד, הסכם דיפלומטי רשמי על כינון יחסים דיפלומטיים רשמיים בין הרפובליקה המרוממת של סן מרינו לבין מדינת מונגוליה - 30 בנובמבר 2006.
* סן מרינו מיוצגת במונגוליה בדרג השגרירות באמצעות שגרירות שהיא מחזיקה באולן בטור, בירת המדינה.
* מונגוליה אינה מיוצגת בסן מרינו בשום דרג, לא בדרג השגרירות ולא בדרג הקונסולרי.
#### ספרד

היחסים הדיפלומטיים המלאים שבין מדינת מונגוליה לבין ממלכת ספרד כוננו ב-4 ביולי 1977. באפריל וביולי 2014 נערכו ביקורים רמי דרג, ממונגוליה לספרד ומספרד למונגוליה בהתאמה, שעזרו בהגברת שיתוף הפעולה בין שתי המדינות ובהרחבתו לתחומים נוספים וחדשים.

היחסים הכלכליים בין מונגוליה לספרד הם קטנים בסדר גודלם, זאת עקב המרחב הרב שבין שתי המדינות ואי האטרקטיביות של מונגוליה (מדינה המסתמכת ברובה על חקלאות ורעיית צאן) להשקעות, על אף הפוטנציאל הרב שיש במרבצי הנפט שבה. עם זאת, הכלכלה המונגולית מתפתחת וכך גם היחסים הכלכליים בין ספרד למונגוליה.

בין שתי המדינות נחתם ב-23 באוגוסט 1995 הסכם דו-צדדי רשמי בנושא שיתופי פעולה תרבותיים, חינוכיים ומדעיים.
* מונגוליה אינה מיוצגת בספרד בדרג השגרירות. מונגוליה מיוצגת בספרד בדרג הקונסולרי באמצעות קונסוליה רשמית שהיא מחזיקה בברצלונה. מונגוליה האמינה את שגרירותה שבפריז, בירת צרפת הסמוכה, על ספרד.
* ספרד אינה מיוצגת במונגוליה בדרג השגרירות. ספרד מיוצגת במונגוליה בדרג הקונסולרי באמצעות קונסוליה רשמית שהיא מחזיקה באולן בטור, בירת המדינה. ספרד האמינה את שגרירותה שבבייג'ינג, בירת הרפובליקה העממית של סין הסמוכה, על מונגוליה.

#### צ׳כיה

צ'כיה מחזיקה במונגוליה שגרירות באולן בטור. שתי המדינות חברות בבנק ההשקעות הבינלאומי (IIB) ובעבר בקומקון. ב־25 באפריל 1950 כוננו מונגוליה וצ'כוסלובקיה יחסים דיפלומטיים. בשנות ה-80, צ'כוסלובקיה הייתה השותפה השנייה בגודלה של מונגוליה, לאחר ברית המועצות. לאחר פירוק צ'כוסלובקיה בשנת 1992, אישרה מונגוליה מחדש את יחסיה עם צ'כיה שזה עתה הוקמה בשנת 1993.
#### צרפת

היחסים המודרניים בין המדינות החלו בשנת 1965.
צרפת מחזיקה במונגוליה שגרירות באולן בטור, ומונגוליה מחזיקה בצרפת שגרירות בפריז.

#### רוסיה

רוסיה הקומוניסטית כוננה יחסים עם מונגוליה כבר בשנת 1921 ולמעשה היא המדינה הראשונה בעולם שכוננה יחסים עמה.

היחסים היו חזקים באופן מסורתי מאז התקופה הקומוניסטית, אז ברית המועצות תמכה ברפובליקה העממית המונגולית. מונגוליה ורוסיה נשארו בעלות ברית בעידן הפוסט-קומוניסטי. לרוסיה יש שגרירות באולן בטור ושתי קונסוליות כלליות בדרחאן וארדנט. למונגוליה יש שגרירות במוסקבה, ו-4 קונסוליות באירקוטסק, קיזיל ואולן-אודה ויקטרינבורג. שתי המדינות חברות מלאות בארגון לביטחון ושיתוף פעולה באירופה (רוסיה היא מדינה משתתפת ואילו מונגוליה היא שותפה).

#### שווייץ

שווייץ הכירה ברפובליקה העממית של מונגוליה באופן רשמי ב-20 במאי 1964 וכוננה עמה יחסים דיפלומטיים רשמיים באותה השנה. למרות זאת, היחסים שבין שווייץ למונגוליה נשארו יחסים צנועים עד לסוף העידן הסוציאליסטי (שנות התשעים של המאה העשרים).
* מונגוליה אינה מיוצגת בשווייץ בדרג השגרירות. מונגוליה מיוצגת בשווייץ בדרג הקונסולרי באמצעות שתי קונסוליות רשמיות שהיא מחזיקה בז'נבה ובציריך.
* שווייץ אינה מיוצגת במונגוליה, הן בדרג השגרירות והן בדרג הקונסולרי. שווייץ מיוצגת במונגוליה באמצעות משרד ייצוגי שהיא מחזיקה באולן בטור, בירת המדינה.

### אמריקה
#### ארצות הברית

ממשלת ארצות הברית הכירה במונגוליה בינואר 1987 והקימה את השגרירות הראשונה שלה באולן בטור ביוני 1988. היא נפתחה רשמית בספטמבר 1988. שגריר ארצות הברית הראשון במונגוליה, ריצ'רד ל. וויליאמס, לא היה תושב בה. ג'וזף אי לייק, השגריר-תושב הראשון, הגיע ביולי 1990. מזכיר המדינה ג'יימס א' בייקר, השלישי ביקר במונגוליה באוגוסט 1990, ושוב ביולי 1991. מונגוליה הסמיכה את השגריר הראשון שלה בארצות הברית במרץ 1989. מזכיר מדלן אולברייט ביקרה במונגוליה במאי 1998, וראש הממשלה אנחביאר ביקר בוושינגטון בנובמבר 2001. סגן שר החוץ ריצ'רד ל' ארמיטאג' ביקר במונגוליה בינואר 2004, והנשיא בגבאנדי הגיע לוושינגטון לפגישה עם הנשיא ג'ורג' וו בוש. יולי 2004. הנשיא בוש, גברת בוש ושרת החוץ קונדוליזה רייס ביקרו במונגוליה בנובמבר 2005. זה היה הביקור הראשון אי פעם של נשיא ארצות הברית במונגוליה. שר ההגנה דונלד ראמספלד ביקר באוקטובר 2005 ויו"ר בית הנבחרים דניס האסטרט ביקר במונגוליה באוגוסט 2005. שר החקלאות יוהנס הוביל משלחת נשיאותית ביולי 2006 בשילוב עם חגיגת 800 שנה למונגוליה. הנשיא אנחבאיאר (Enkhbayar) ביקר בבית הלבן באוקטובר 2007 ושני הנשיאים חתמו על הסכם אתגר המילניום למונגוליה.

בשנת 2008, ה-IRS הציג דיון בנושא מס הכנסה פדרלי בארצות הברית למנכ"ל זוריג לובסנדש מהמחלקה הכללית למיסוי לאומי של הרפובליקה של מונגוליה.

באוגוסט 2011 ערך ג'ו ביידן את הביקור הראשון במונגוליה של סגן נשיא ארצות הברית מכהן מאז סייר הנרי וואלאס באזור ב-1944.

#### מקסיקו

ב-24 בספטמבר 1975 מקסיקו ומונגוליה כוננו יחסים דיפלומטיים. בתחילה, היחסים בין שתי המדינות התנהלו באמצעות פורומים רב-צדדיים כמו באו"ם. באוקטובר 2001 ערך נשיא מקסיקו ויסנטה פוקס ביקור רשמי במונגוליה שם נפגש עם נשיא מונגוליה נצגין באגאבנדי. במהלך הביקור חתמו שתי המדינות על שני הסכמים דו-צדדיים ודנו בהרחבת שיתוף הפעולה הדו-צדדי. בשנת 2003 מינתה מונגוליה קונסול כבוד במקסיקו סיטי .
* מקסיקו מיוצגת במונגוליה באמצעות שגרירותה בסיאול, קוריאה הדרומית, ובנוסף מחזיקה קונסוליית כבוד באולן בטור.
* מונגוליה מיוצגת במקסיקו באמצעות שגרירותה בוושינגטון הבירה, ארצות הברית ובנוסף מחזיקה קונסוליית כבוד במקסיקו סיטי.

#### צ׳ילה

היחסים הדיפלומטיים הרשמיים שבין מדינת מונגוליה לבין הרפובליקה של צ'ילה הם יחסים דיפלומטיים שקטים - הם אינם מתוחים ומתקיימים במסגרתם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין מונגוליה לצ'ילה כוננו באופן רשמי ב-1 ביוני 1971. היחסים בין המדינות הושעו ב-1973 אך חודשו בשנת 1990.

אזרחי צ'ילה שרוצים להיכנס, לבקר ולשהות במונגוליה אינם נדרשים להנפיק אשרת כניסה על מנת לעשות כן למשך תשעים ימים. גם אזרחי מונגוליה שרוצים להיכנס, לבקר ולשהות בצ'ילה אינם נדרשים להנפיק אשרת כניסה על מנת לעשות כן למשך תשעים ימים.
* צ'ילה אינה מיוצגת במונגוליה בדרג השגרירות. צ'ילה מיוצגת במונגוליה בדרג הקונסולרי באמצעות קונסוליה רשמית שהיא מחזיקה באולן בטור, בירת המדינה. צ'ילה האמינה את שגרירותה שבבייג'ינג, בירת הרפובליקה העממית של סין הסמוכה, על מונגוליה.
* מונגוליה אינה מיוצגת בצ'ילה, הן בדרג השגרירות והן בדרג הקונסולרי. מונגוליה האמינה את שגרירותה שבברזיליה, בירת ברזיל הסמוכה, על צ'ילה.

#### קנדה

שתי המדינות כוננו יחסים דיפלומטיים ב-30 בנובמבר 1973. קנדה מיוצגת במונגוליה באמצעות שגרירות מאז 2008. במונגוליה יש שגרירות באוטווה, ובשנת 2002 פתחה קונסוליית כבוד בטורונטו. אף על פי שקנדה ומונגוליה הקימו קשרים דיפלומטיים ב-1973, התקיימו קשרים אד-הוק ופעילויות קלות בין שתי המדינות בעיקר באמצעות אגודת קנדה-מונגוליה, שהתפרקה ב-1980. כאשר מונגוליה הקימה ממשלה דמוקרטית בשנת 1991 לאחר קריסת ברית המועצות, קנדה החלה לתמוך במונגוליה בפעילויות התורמים באמצעות המרכז לחקר הפיתוח הבינלאומי, הסוכנות הקנדית לפיתוח בינלאומי וכמה ארגונים לא ממשלתיים.

### אוקיאניה
#### אוסטרליה

יחסים דיפלומטיים בין המדינות כוננו בשנת 1972, עם קשרים המתמקדים בחינוך, כרייה, וסיוע התפתחותי.

אוסטרליה הכירה במונגוליה כעצמאית מרפובליקת סין (טאיוואן) רק בפברואר 1967, למרות התנגדויות טאיוואניות. מונגוליה הייתה המדינה הקומוניסטית השנייה שאוסטרליה הכירה בה אחרי ברית המועצות. שתי המדינות כוננו יחסים דיפלומטיים רשמיים ב-15 בספטמבר 1972. מונגוליה פתחה שגרירות בקנברה בשנת 2008, ואילו אוסטרליה פתחה שגרירות באולן בטור בדצמבר 2015, וקודם לכן פתחה ועדת סחר אוסטרלית בשנת 2011.

### מדינות נוספות (לפי התאריך המוקדם ביותר)

## נציגויות דיפלומטיות במונגוליה
ממוזער|625x625 פיקסלים|מדינות שלהן שגרירות במונגוליה
### שגרירויות
* אוסטרליה 
* בלארוס 
* בולגריה 
* קנדה 
* סין 
* קובה 
* צ׳כיה 
* צרפת 
* גרמניה 
* הונגריה 
* הודו 
* איטליה 
* יפן 
* קזחסטן 
* כווית 
* קירגיזסטן 
* לאוס 
* צפון קוריאה 
* פולין 
* רוסיה 
* דרום קוריאה 
* טורקיה 
* איחוד האמירויות הערביות 
* בריטניה 
* ארצות הברית 
* וייטנאם 
### קונסוליות
* שווייץ  (קונסוליה באולן בטור)
* רוסיה  (קונסוליה בדאראהן)
* רוסיה  (קוסוליה בארדנט)
* סין  (קונסוליה בזמיאן אוד)
### שגרירויות מוסמכות (שגריר שאינו תושב)
#### שגריר סין
* אפגניסטן 
* אלבניה 
* אלג׳יריה 
* אנגולה 
* ארמניה 
* ארגנטינה 
* אוסטריה 
* אזרבייג'ן 
* בנגלדש 
* בחריין 
* בלגיה 
* בנין 
* בוסניה והרצגובינה 
* ברזיל 
* ברוניי 
* קמבודיה 
* הרפובליקה המרכז - אפריקאית 
* קונגו 
* קרואטיה 
* קפריסין 
* דנמרק 
* מצרים 
* אסטוניה 
* אתיופיה 
* פינלנד 
* גאורגיה 
* יוון 
* גינאה-ביסאו 
* איסלנד 
* אינדונזיה 
* איראן 
* עיראק 
* אירלנד 
* ישראל 
* ירדן 
* קניה 
* לטביה 
* לבנון 
* לסוטו 
* לוב 
* לוקסמבורג 
* צפון מקדוניה 
* מדגסקר 
* מלאווי 
* מלזיה 
* מלטה 
* מולדובה 
* מיאנמר 
* נמיביה 
* הולנד 
* נפאל 
* ניו זילנד 
* ניז'ר 
* ניגריה 
* נורווגיה 
* עומאן 
* פקיסטן 
* פרו 
* פיליפינים 
* פורטוגל 
* קטר 
* רומניה 
* ערב הסעודית 
* סרביה 
* סלובקיה 
* סלובניה 
* דרום אפריקה 
* סְפָרַד 
* שוודיה 
* שווייץ 
* סודן 
* סוּריָה 
* טנזניה 
* תאילנד 
* תוניסיה 
* טורקמניסטן 
* אוקראינה 
* אורוגוואי 
* אוזבקיסטן 
* זמביה 
* זימבבואה 
#### שגריר דרום קוריאה
* אזרבייג'ן 
* צ'ילה 
* קולומביה 
* קריית הוותיקן 
* ליטא 
* מקסיקו 
* פרגוואי 
* סינגפור 
#### שגריר רוסיה
* בוליביה 
* גאנה 
* גינאה 
* מאוריטניה 
* מוזמביק 
* הרשות הפלסטינית 
#### שגריר במקום אחר
* בהוטן  (הודו)
* טג'יקיסטן  (קזחסטן)
### אחר
*האיחוד האירופי  (משלחת)
*טאיוואן  (משרד סחר)
## נציגויות דיפלומטיות של מונגוליה בעולם
ממוזער|623x623 פיקסלים|מדינות בהן נציגות דיפלומטית מונגולית.

### אפריקה
* מצריים 
** קהיר (שגרירות)
### אמריקה
* קנדה 
** אוטווה (שגרירות)
* קובה 
** הוואנה (שגרירות)
* ארצות הברית 
** וושינגטון (שגרירות)
** שיקגו (קונסוליה כללית)
** סן פרנסיסקו (קונסוליה כללית)
### אסיה
* סין 
** בייג'ינג (שגרירות)
** חוחחוט (הקונסוליה הכללית)
** הונג קונג (קונסוליה כללית)
** שנחאי (קונסוליה כללית)
** ארנהוט (קונסוליה)
** מנז'ולי (קונסוליה)
* הוֹדוּ, ניו דלהי (שגרירות)
* יפן 
** טוקיו (שגרירות)
** אוסקה (קונסוליה כללית)
* קזחסטן 
** אסטנה (שגרירות)
** אלמטי (קונסוליה)
* כווית 
** כווית סיטי (שגרירות)
* קירגיזסטן 
** בישקק (שגרירות)
* לאוס 
** ויינטיאן (שגרירות)
* הרפובליקה הדמוקרטית של קוריאה 
** פיונגיאנג (שגרירות)
* סינגפור 
** סינגפור (שגרירות)
* דרום קוריאה 
** סיאול (שגרירות)
** בוסאן (קונסוליה)
* טאיוואן 
** טאיפיי (משרד נציג הסחר והכלכלה של אולן בטאר)
* תאילנד 
** בנגקוק (שגרירות)
* טורקיה 
** אנקרה (שגרירות)
** איסטנבול (קונסוליה כללית)
* איחוד האמירויות הערביות 
** אבו דאבי (שגרירות)
* וייטנאם 
** האנוי (שגרירות)

### אירופה
* אוסטריה 
** וינה (שגרירות)
* בלארוס 
** מינסק (שגרירות)
* בלגיה 
** בריסל (שגרירות)
* בולגריה 
** סופיה (שגרירות)
* צ'כיה 
** פראג (שגרירות)
* צרפת 
** פריז (שגרירות)
* גרמניה 
** ברלין (שגרירות)
* הונגריה 
** בודפשט (שגרירות)
* איטליה 
** רומא (שגרירות)
* פולין 
** ורשה (שגרירות)
* רוסיה 
** מוסקבה (שגרירות)
** אירקוטסק (קונסוליה כללית)
** Kyzyl (קונסוליה כללית)
** אולן-אודה (קונסוליה כללית)
* שוודיה 
** סטוקהולם (שגרירות)
* שווייץ 
** ז'נבה (שגרירות)
* אוקראינה 
** קייב (קונסוליה)
* הממלכה המאוחדת 
** לונדון (שגרירות)

### גלריה

קובץ:Hausvogteiplatz_Mongolian_embassy_and_bear.jpg|שגרירות בברלין
קובץ:Embassy_of_Mongolia_to_Australia_June_2014.jpg|שגרירות בקנברה
קובץ:Mongolian_Embassy,_Kensington_Court,_London_(25th_September_2014)_002.jpg|שרירות בלונדון
קובץ:Moscow,_Borisoglebsky_11.jpg|שגרירות במוסקבה
קובץ:Consulate-General_of_Mongolia_in_Ulan-Ude.jpg| הקונסוליה הכללית באולן-אודה
קובץ:132_Stanley_Avenue.jpg|שגרירות באוטווה
קובץ:Mongolian_embassy_in_France.jpg|שגרירות בפריז
קובץ:Mongolian_embassy_Prague_3236.JPG|שגרירות בפראג
קובץ:Embassy_of_Mongolia_in_Tokyo.jpg|שגרירות בטוקיו
קובץ:Bakuromachi_Estate_building.jpg| הקונסוליה הכללית באוסקה
קובץ:Budynek_przy_ul._Rejtana_15_w_Warszawie_2020.jpg|בניין השגרירות בוורשה
קובץ:Embassy_of_Mongolia,_Washington,_D.C..jpg|שגרירות בוושינגטון
קובץ:465_California_Street,_San_Francisco,_California.jpg| הקונסוליה הכללית בסן פרנסיסקו


## לקריאה נוספת

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ